
వాహినీ స్టూడియోలో నెలకు రూ.75ల జీతానికి పనిచేశానని కళాతపస్వి కే విశ్వనాథ్ తెలిపారు. అనంతపురం జిల్లా తాడిపత్రి పట్టణంలోని పల్లవి ఫంక్షన్ హాలులో శ్రీ స్నేహభారతి సంగీత శిక్షణాలయం, శ్రీ అన్నమయ్య సంకీర్తనా సేవాసమితి పంచమ వార్షికోత్సవం సందర్భంగా ఏర్పాటుచేసిన వివిధ కార్యక్రమాల్లో పాల్గొనేందుకు ఆదివారం ఆయన తాడిపత్రికి వచ్చారు. ఈ సందర్భంగా నిర్వాహకులతో కలిసి శ్రీవాణి విద్యాసంస్థల చైర్మన్ గంగాధర్.. విశ్వనాథ్తో ముఖాముఖి చర్చలో పాల్గొన్నారు. వారడిగిన ప్రశ్నలన్నింటికీ ఎంతో సహనంతో ఆయన సమాధానాలిచ్చారు.తాడిపత్రికి చెందిన పారిశ్రామికవేత్త.. ఒకప్పుడు ఆసియాలోనే మొట్టమొదటి సినిమా స్టూడియో వాహినీని చెన్నైలో ఏర్పాటుచేశారని, ఆయన వద్ద తాను నెలకు రూ.75ల జీతానికి పనిచేశానని తెలిపారు. ప్రజల అభిరుచులకు అనుగుణంగా తాను సినిమాలు తీశానన్నారు. కళాతపస్వికి పూర్ణకుంభంతో స్వాగతం పట్టణంలోని శ్రీబుగ్గరామలింగేశ్వరస్వామి దేవాలయంలో కళాతపస్వి కే విశ్వనాథ్కు ఆలయ కమిటీ సభ్యులు, అర్చకులు పూర్ణకుంభంతో స్వాగతం పలికారు. అనంతరం శ్రీ స్వామివారు, అమ్మవారికి ఆయన ప్రత్యేకపూజలు జరిపారు.

vahini studiolo nelaku roo.75la jeetaaniki panichesaanani kalatapasvi kee vishwanath telipaaru. anantapuram jilla taadipatri pattanamlooni pallavi function haalulo shree snehabhaarati sangeeta shikshanaalayam, shree annamayya sankiirtanaa sevasamiti panchama vaarshikotsavam sandarbhamgaa erpaatuchesina vividha kaaryakramaallo palgonenduku aadivaaram aayana taadipatriki vachaaru. ee sandarbhamgaa nirvaahakulatoe kalisi srivaani vidyaasamsthala chairman gangadhar.. vishwanaaththo mukhamukhi charchalo paalgonnaaru. vaaradigina prasnalannintiki entho sahanamtho aayana samaadhaanaalichaaru.taadipatriki chendina paarisraamikavetta.. okappudu aasiyaalone mottamodati sinima studio vaahineeni chennailo erpaatuchesaarani, aayana vadda taanu nelaku roo.75la jeetaaniki panichesaanani telipaaru. prajala abhiruchulaku anugunamgaa taanu cinimaalu teesaanannaaru. kalaatapasviki poornakumbhamtho swaagatam pattanamlooni sribuggaramalingesh devalayamlo kalatapasvi kee vishwanaathku aalaya commity sabhyulu, archakulu poornakumbhamtho swaagatam palikaaru. anantaram shree swaamivaaru, ammavaariki aayana pratyekapoojalu jariparu.